ปรกติก่อนมีเเฟนผมช่วยตัวเองทุกวันวันล่ะ2ถึง3ครั่งเป็นปีๆเลยครับจนมามีเเฟนล่ะพอมีsexของจริงทำยังไงก็ไม่เสร็จอ่ะครับ สุดท้ายต้องไปช่วยตัวเองถึงเสร็จอ่ะครับ อย่างงี้ต้องเเก้ยังไงหรอครับ
สวัสดีค่ะ ปัญหาเรื่องของการไม่หลั่งน้ำอสุจิดังกล่าวมานั้น อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กจากกรณีดังกล่าวอาจเกี่ยวกับเรื่องของภาวะทางจิตใจ เนื่องจากไม่เคยชินกับการมีเพศสัมพันธ์ อาจทำให้มีความตื่นเต้นและกังวลจนไม่สามารถหลั่งน้ำอสุจิได้แนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะก็ได้ค่ะ เพื่อปรึกษาเกี่ยวกับภาวะดังกล่าว หากแพทย์ไม่พบความผิดปกติทางร่างกาย อาจจะต้องส่งให้จิตแพทย์หรือนักจิตวิทยาเพื่อดูแลต่อไปการดูแลตัวเองเบื้องต้น ปรับทัศนคติทางเพศ โดยการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมาก